<classify> SHIRIKA la Umoja wa Mataifa Linaloshughulikia Idadi ya Watu Duniani UNFPA, limesema ajenda ya Malengo Endelevu ya Maendeleo SDGs, hayawezi kufanikiwa iwapo hakutokuwa na ushiriki thabiti wa vijana nchini.Hayo yamesemwa na Naibu Mwakilishi Mkazi wa UNFPA, Dk Hashina Begum jana jijini Dar es Salaam katika Kongamano la Vijana kupitia mchakato wa utekelezwaji wa malengo endelevu ya maendeleo nchini. Alisema ushiriki wa vijana katika utekelezwaji wa malengo hayo katika hatua za awali, unaonesha namna wanavyoweza kujitolea katika uongozi na masuala mbalimbali katika kujenga uwezo mkubwa.Changamoto iliyo mbele ya vijana ni kufanya vizuri, ili kufikia malengo hayo ambayo yanalenga kutekelezwa mwaka 2030, ambapo kila kijana awe amefikiwa nakuwezeshwa, alisema Begum.Alisema fursa mbalimbali zinatakiwa kwa vijana kuanzia maeneo mbali mbali, ikiwemo kitaifa, kimkoa na hata kimataifa ili kufanikisha ndoto zao. Shirika hili linajitoa kuendelea kuwasaidia vijana pamoja na mashirika yao ambapo ni moja ya mikakati ya UNFPA ili kuwezesha vijana kufikia utekelezwaji wa SDGs na kuwatoa katika hatari ya kuachwa nyuma katika ushiriki, alisema Begum. Alisema haiwezekani kujengwa kwa maono ya vijana, lakini inawezekana kujengwa kwa vijana wenye maono ya kesho ambapo itawasaidia kuwa na mikakati ya kuweza kufanya mengi.  <topic>: KITAIFA 